b'\n_START_ARTICLE_\nFrancisco L\xc3\xb3pez de G\xc3\xb3mara\n_START_SECTION_\nBiografia\n_START_PARAGRAPH_\nEstudi\xc3\xa0 a Alcal\xc3\xa1 de Henares, sent ordenat sacerdot posteriorment. Visqu\xc3\xa9 a Roma, i en tornar, vers el 1540, va con\xc3\xa8ixer Hern\xc3\xa1n Cort\xc3\xa9s, quedant-se a casa seva com a capell\xc3\xa0. Se sap que va acompanyar Cort\xc3\xa9s en una expedici\xc3\xb3 a Alg\xc3\xa8ria. En morir Cort\xc3\xa9s se\'l situa a Valladolid el 1556 o 1557._NEWLINE_Malgrat no acompanyar els conquistadors a Am\xc3\xa8rica va narrar l\'expedici\xc3\xb3 realitzada per Hern\xc3\xa1n Cort\xc3\xa9s per conquerir l\'Imperi asteca a l\'Historia general de les \xc3\x8dndies. L\'escriptor Inca Garcilaso de la Vega empr\xc3\xa0 el llibre de Gomara per ajudar-se a redactar els seus "Comentaris Reals dels Inques". Francisco Cervantes de Salazar, copi\xc3\xa0 molt de G\xc3\xb3mara per fer la seva "Cr\xc3\xb2nica de la Nova Espanya". Per altra banda, Bernal D\xc3\xadaz del Castillo, que havia estat soldat en les expedicions i en la conquesta el critic\xc3\xa0 a la seva Hist\xc3\xb2ria veritable de la conquesta de Nova Espanya, sobretot per no haver estat a Am\xc3\xa8rica i lloar Cort\xc3\xa9s sense donar import\xc3\xa0ncia a la resta d\'implicats. Fra Bartolom\xc3\xa9 de las Casas detest\xc3\xa0 el llibre per la "glorificaci\xc3\xb3" cap a Hern\xc3\xa1n Cort\xc3\xa9s, igual com la corona espanyola.'